open-index/open-wikipedia-markdown huggingface dataset:
Alferd Packer

**Alfred Griner "Alferd" Packer** (21. tammikuuta 1842 – 23. huhtikuuta 1907) oli yhdysvaltalainen kullankaivaja, joka oli syytettynä kannibalismista talvella 1873-1874. Ensimmäisenä syytettynä murhasta, Packer lopulta tuomittiin 40 vuodeksi vankilaan syytettynä taposta.

## Elämä
Packer syntyi kolmen lapsen perheeseen. Hän palveli Yhdysvaltain sisällissodassa pohjoisvaltioiden puolella. Marraskuussa 1873 hän lähti 21 miehen joukossa Provosta Utahista kohti Coloradon Breckenridgessä sijaitsevia kultakaivoksia. 21.tammikuuta 1874 joukko tapasi intiaanipäällikkö Ourayn, joka kehotti heitä siirtämään retkeään kevääksi. Torjuen Ourayn kehotuksen Packer lähti 9. helmikuuta Gunnisonista Coloradosta Shannon Wilson Bellin, James Humphreyn, Frank Millerin, George Noonin ja Israel Swanin kanssa.

He eksyivät ja ruoka loppui. He olivat lumen saartamina Rocky Mountainsilla. Packer teki myöhemmin kolme tunnustusta, jotka poikkesivat toisistaan huomattavasti. Viimeisessä, hän väitti menneensä tiedustelemaan ja palatessaan löytänyt Bellin paistamassa ihmislihaa. Kun Bell oli tullut kohti kirveellä, Packer oli ampunut hänet. Packer väitti Bellin tulleen hulluksi ja tappaneen kaikki.

Packer saapui 16. huhtikuuta Los Pinos Indian Agencyyn Gunnisoniin. Hän vietti aikaa saluunassa Saguachessa, jossa hän tapasi joitakin alkuperäisiä joukkiolaisia. Packer väitti toimineensa itsepuolustuksena, mutta häntä ei uskottu. Hänet pidätettiin, ja tarinan mukaan hänet tuominnut tuomari M. B Gerry sanoi näin:

.

Suomeksi:

Todellisuudessa tuomari Gerry sanoi hiemän sivistyneemmin:

Suomeksi:

Packer kirjoitti tunnustuksen. Hän oli Saguachen vankilassa, mutta pakeni sieltä. Maaliskuussa 1883 Packer löydettiin Cheyennestä Wyomingista väärällä nimellä "John Schwartze". Hän kirjoitti toisen tunnustuksen. Oikeudenkäynti alkoi huhtikuussa Lake Cityssä, Coloradossa, ja hänet todettiin syylliseksi tappoon ja tuomittiin kuolemaan. Lokakuussa 1885 Coloradon korkein oikeus muutti tuomion vedoten ex post facto -lakiin. Kesäkuussa 1886 Packer tuomittiin toisessa oikeudenkäynnissä Gunnisonissa 40 vuodeksi vankeuteen, mikä oli siihen aikaan pisin vapausrangaistus Yhdysvaltojen historiassa.

Coloradon korkein oikeus pani Packerin tuomion toimeen 19. kesäkuuta. Helmikuussa 1901 hän kuitenkin pääsi ehdonalaiseen ja meni töihin vartijaksi Denver Postiin. Hän kuoli Deer Creekissä Jeffersonin piirikunnassa Coloradossa 65-vuotiaana.

## Lähteet
Englannin Valioliigan kausi 1993–1994

**Englannin Valioliigan kausi 1993–1994** oli Valioliigan toinen kausi. Mestaruuden voitti toisen kerran perättäin Manchester United.

## Sarjataulukko

	

## Lähteet
*
*
Admiral Vladivostok

**Admiral Vladivostok** on venäläinen jääkiekkoseura, joka liittyi KHL-liigaan kaudeksi 2013–2014. Seura kuuluu KHL:ssä Itäisen konferenssin Tšernišov-divisioonaan. Seura on perustettu vuonna 2013. Seuran ensimmäisenä presidenttinä toimi venäläinen entinen NHL-tähtipelaaja Aleksandr Mogilnyi. Joukkueen ensimmäinen päävalmentaja oli suomalainen Hannu Jortikka, jonka sopimus purettiin joulukuussa 2013 ja valmennusvastuussa jatkoi Aleksandr Selivanov. Joukkueen kotiareena on vuonna 2013 avattu 5&nbsp;915 paikkainen Fetisov Arena.

Kaudella 2020–2021 Admiral ei pelannut KHL:ssä koronaviruspandemian johdosta.

## Historia
KHL ilmoitti, että sarjaan tulee joukkue Vladivostokista kaudeksi 2013–2014. Joukkueen nimeksi valittiin kansanäänestyksellä Admiral, joka sai 72,2 prosenttia äänistä.

Joukkueen avausottelu KHL:ssä pelattiin 6. syyskuuta 2013 Amur Habarovskia vastaan.
 
## Joukkue kaudella 2025–2026

### Joukkueenjohto
* **Päävalmentaja:** Oleg Brataš 
* **Apuvalmentaja:** Ilnur Gizatullin 
* **Apuvalmentaja:** Valērijs Kuļibaba 
* **Maalivahtivalmentaja:** Denis Tšerepanov 
* **Videovalmentaja:** Nikolai Karasjov 
* **Fysiikkavalmentaja:** Kirill Legtšakov 
* **Huoltopäällikkö:** Anton Prohorov 
* **Toimitusjohtaja:** Viktor Gordijuk 
* **Apulaistoimitusjohtaja:** Pavel Pavlenko 
* **Urheilutoimenjohtaja:** Aleksandr Ardašev 
* **Joukkueenjohtaja:** Grigori Tiunov 

*Lähde: EliteProspects*

## Lähteet

## Aiheesta muualla
*Seuran epävirallinen sivusto   (hcvl.ru)
Wolfgang Templin

**Wolfgang Templin** (s. 25. marraskuuta 1948 Jena, Saksa) on saksalainen kirjailija ja ihmisoikeusaktivisti. Hän oli yksi opposition johtohahmoista Itä-Saksassa, minkä takia hän menetti työnsä ja hänet vangittiin sekä leimattiin valtionviholliseksi. Itä-Saksan valtiollisella turvallisuuselimellä Stasilla oli arkistoissaan noin 12&nbsp;000 sivua tietoja Templinistä ja hänen vaimostaan.
Claire Williams

**Claire Williams** (s. 21. heinäkuuta 1976 Windsor, Englanti) on Williams F1 -tallin entinen apulaistallipäällikkö. 

Williamsin isä on Frank Williams. Williams valmistui Newcastlen yliopistosta vuonna 1999 pääaineenaan politiikka. Hän toimi Silverstonen radan lehdistötiedottajana vuodesta 2000. Vuonna 2002 hänestä tuli Williamsin F1-tallin tiedottaja ja vuonna 2010 tallin viestintäpäällikkö. Vuonna 2011 hän sai hoitoonsa myös tallin sijoittajasuhteet ja seuraavana vuonna markkinoinnin. Tallin apulaispäälliköksi hänet nimettiin vuonna 2013. Syyskuussa 2020 Williams erosi tehtävästään Williamsin tallipäällikkönä ja Simon Roberts tuli hänen tilalleen.

Tammikuussa 2018 Claire Williams avioitui pitkäaikaisen seurustelukumppaninsa Marc Harrisin kanssa.

Vuonna 2016 Williamsille myönnettiin arvonimi Officer of the Order of the British Empire (OBE) kiitokseksi hänen työstään Formula 1:ssa.

## Lähteet
Mesoridatsiini

**Mesoridatsiini** (lääkemarkkinoiden kauppanimi: *Lidanor*) on ensimmäisen sukupolven tyypillinen antipsykoottinen lääke. Tuota lääkeryhmää kutsutaan myös neurolepteina. Kemialliselta koostumukseltaan mesoridatsiini kuuluu piperidiinifentiatsiineihin. 

Mesoridatsiinin käyttöaiheena ovat olleet neurooseihin liittyvät levottomuus ja ahdistuneisuus eli tuskaisuus (angstit) pienehköllä annostuksella. Suuremmilla annostuksilla lääkettä on käytetty psykoosien hoidossa.

Haittavaikutukset ovat suunnilleen samat, kuin muilla vastaavilla tämän ryhmän lääkevalmisteilla.

## Lähteet

*Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977  (s. 179)
*Lääketieteenkandidaattiseura ry.: Therapia Fennica 1974 (TF-74), Helsinki, 1977  (s. 651)
### Viitteet

## Aiheesta muualla
*PubChem: Mesoridazine 
*DrugBank: Mesoridazine 
*Kyoto Encyclopedia of Genes and Genomes (KEGG): Mesoridazine
Sky Divers: tappajat taivaalta

**Sky Divers: tappajat taivaalta** on Wexi Korhosen 1984 kirjoittama sotilaallis-poliittinen jännitysromaani.  Sky Divers oli Korhosen esikoisteos.
## Tausta
Sky Divers sijoittuu vuoden 1968 kesään. Romaanin tapahtumat kytkeytyvät Tšekkoslovakian miehitykseen ja sen vaikutuksiin Suomen ja Neuvostoliiton suhteisiin.    
## Juoni

Suomen puolustusvoimien tiedustelupäällikön apulainen katoaa ollessaan peitetehtävässä Neuvostoliitossa. Hän onnistuu lähettämään viestin, josta selviää hänen olevan neuvostoviranomaisten vankina. Suomen poliittinen ja sotilaallinen johto käynnistävät salaisen operaation tiedustelu-upseerin paljastumisesta aiheutuvan kriisin välttämiseksi. Tehtävään valitaan Laskuvarjojääkärikoulun erikoiskoulutettu yksikkö, *Sky Diver -ryhmä*. Ryhmää johtaa Ranskan muukalaislegioonassa erikoiskoulutusta saanut yliluutnantti *Janne Vaarni*. Ryhmään kuuluvista alkujaan seitsemästä värvätystä kersantista *Tyko Rämö* esiintyy myös Korhosen romaanissa *Viimeinen sukellus*.

Tehtävää varten kehitetään menetelmä laskuvarjohyppyjen tekemiseksi Iljušin Il-28 -pommikoneesta, jotta ryhmä saadaan huomaamattomasti Neuvostoliiton alueelle. Romaanin alkuosa kuvaa *Sky Diver -ryhmän* valmistautumista tehtäväänsä.  Ryhmä suorittaa sille valmistellun erityisharjoituksen, jota seuraa puolustusvoimain korkea johto. Harjoituksen tarkoituksena on todeta ja viimeistellä ryhmän valmiudet suorittaa vaativa tehtävänsä. Ryhmän toiminta liitetään suomalaisten sissien ja kaukopartioiden perinteeseen tiedustelupäällikön pitämässä puhuttelussa. 

Tehtävä annetaan ja käynnistyy luvussa VI. Luvusta VII alkavassa jaksossa Punainen salama -koodinimellä tunnettu ryhmä etsiytyy tappioita koettuaan toiminta-alueelle ja valmistautuu vangittuun tiedustelu-upseeriin liittyvään tehtäväänsä. Romaanin toiminnallisin osa on luku IX, jossa näkökulma vaihtuu tehtävän suorittamisesta sen jälkeisiin vaiheisiin, joissa kuvataan useaan osaan jakautuneen ryhmän paluumatkoja Suomeen. 

## Sarjakuva-albumi
Romaanin on sovittanut sarjakuva-albumiksi Samson osana Vaaran vuosien Korkeajännitys -sarjaa. Teos ilmestyi nimellä *Hiljainen kuolema taivaalta* vuonna 2003.

## Lähteet
Electronic Entertainment Expo 2013

**Electronic Entertainment Expo 2013** (lyhyesti **E3 2013**) oli yhdeksästoista Electronic Entertainment Expo-tapahtuma. Se pidettiin 11.–13. kesäkuuta välisenä aikana Los Angeles Convention Centerissä.

## Tiedotustilaisuudet
Konami, Microsoft, Electronic Arts, Ubisoft ja Sony, kaikkien mahdollisuus olla mukana tämän vuoden E3-messujen lehdistötilaisuuksissa teilattiin. Nintendo puolestaan päätti olla järjestämättä lehdistötilaisuutta ja esitteli sen sijaan muutamia pienempiä tapahtumia keskittyäkseen Yhdysvaltain markkinoille suuntaavien ohjelmistojen kokoonpanoihin.

## Näytteilleasettajat

* 505
* Activision Blizzard
* Atlus
* Bethesda
* Bioware
* Capcom
* CD Projekt RED
* Crytek

* D3Publisher
* Deep Silver
* Disney
* Electronic Arts
* Epic
* Harmonix
* Konami

* Microsoft
* Namco Bandai
* Natsume
* Nintendo
* Rebellion Developments
* Sega
* Sony

* Square Enix
* Tecmo Koei
* Telltale
* Trion Worlds
* Ubisoft
* Warner Bros.
* XSEED Games

## Lista peleistä

**[[Activision Blizzard]]**
* Call of Duty: Ghosts
* Deadpool
* Destiny

**[[Bethesda]]**
* The Elder Scrolls Online
* The Evil Within
* Wolfenstein: The New Order

**[[Bioware]]**
* Dragon Age III: Inquisition

**[[Deep Silver]]**
* Saints Row IV

**[[Disney]]**
* Disney Infinity

**[[Electronic Arts]]**
* Battlefield 4
* FIFA 14
* Madden NFL 25
* NBA Live 14
* Need for Speed: Rivals
* Plants vs. Zombies 2: It's About Time
* Titanfall

**[[Konami]]**
* Castlevania: Lords of Shadow 2
* Pro Evolution Soccer 2014
* Metal Gear Solid V: The Phantom Pain
* The Snowman and the Snowdog

**[[Microsoft]]**
* Forza Motorsport 5
* Quantum Break
* Ryse

**[[Namco Bandai]]**
* Dark Souls II

**[[Natsume]]**
* Hometown Story

**[[Nintendo]]**
* Bayonetta 2
* The Legend of Zelda: A Link to the Past 2
* The Legend of Zelda: The Wind Waker HD
* Mario & Luigi: Dream Team Bros.
* Pikmin 3
* Pokémon X ja Y
* Mario Kart 8
* New Super Luigi U
* Super Smash Bros.
* The Wonderful 101

**[[Sega]]**
* Castle of Illusion Starring Mickey Mouse HD
* Company of Heroes 2
* Sonic Lost World
* Total War: Rome II
* Mario & Sonic at the Sochi 2014 Olympic Winter Games

**[[Sony]]**
* 
* Driveclub
* Gran Turismo 6
* 
* 
* 
* The Last of Us
* Puppeteer

**[[Square Enix]]**
* Deus Ex: The Fall
* Kingdom Hearts III
* Lightning Returns: Final Fantasy XIII
* 
* Thief
* Nimeämätön Final Fantasy-sarjan peli.

**[[Tecmo Koei]]**
* 

**[[Ubisoft]]**
* Assassin's Creed IV: Black Flag
* Rayman Legends
* South Park: The Stick of Truth
* Tom Clancy's Splinter Cell: Blacklist
* Nimeämätön Ubisoft Reflectionsin peli
* Watch Dogs

**[[Warner Bros.|Warner Brothers]]**
* 
* Dying Light
* Scribblenauts Unmasked: A DC Comics Adventure
* Lego Marvel Super Heroes

## Lähteet

## Aiheesta muualla
Mitja Fomin

**Dmitri ”Mitja” Anatoljevitš Fomin** (ven. Дмитрий ”Митя” Анатольевич Фомин; s. 1974, Novosibirsk, Neuvostoliitto) on venäläinen poplaulaja, joka lauloi vuosina 1998–2009 yhtyeessä Hi-Fi. Nykyään Fomin on soolouralla ja hänen esikoisalbuminsa sooloartistina *Так будет* julkaistiin vuonna 2010. Tunnetuin hitti on "Всё будет хорошо".

Fominin kappaleissa on aina ollut naistaustalaulaja.

## Kappaleita
* Всё будет хорошо / It's gonna be OK - 2009 (mukana Stuff,, englanninkielisessä versiossa mukana Kirill Clash)
* Перезимуем - 2010 (mukana Stuff ja toinen versio ilman Stuffia)
* Восточный экспресс - 2012 (mukana DJ Leonid Rudenko)
* Хорошая песня - 2012
* Завтра будет всё по-другому - 2014
* Огни большого города - 2011 (mukana Pet Shop Boys)

## Tunnetuimmat albumit
* 2010 - Так будет
* 2013 - Наглый ангел
* 2016 - Завтра будет всё по-другому
* 2018 - Акустический альбом «4x4» (выход на виниле)
Pekingin ympäriajo

**Pekingin ympäriajo** oli Pekingissä vuosina 2011-2014 järjestetty ammattilaispyöräilyn UCI World Tour -sarjaan kuulunut etappikilpailu. Pekingin ympäriajo järjestettiin ensimmäisen kerran lokakuussa 2011. Kilpailu järjestetään kansainvälisen pyöräilyliiton ja Pekingin kaupungin yhteistyönä. Pekingissä vuonna 2008 järjestettyjen kesäolympialaisten perintönä päätettiin järjestää vuosittainen tapahtuma, joka tuo esiin Pekingiä kansainvälisenä tapahtumakaupunkina pyöräilyn kautta. Syyskuussa 2014 UCI ilmoitti, että vuoden 2014 kilpailu tulisi olemaan viimeinen järjestämiskerta. 

## Voittajat
Lähde: Cycling Archives

* 2011  Tony Martin (HTC-Highroad)
* 2012  Tony Martin (Omega Pharma-Quick Step)
* 2013  Beñat Intxausti {Team Movistar)
* 2014  Philippe Gilbert {BMC Racing Team)

## Lähteet

## Aiheesta muualla
* Kilpailun virallinen kotisivu
Englannin Valioliigan kausi 1994–1995

**Englannin Valioliigan kausi 1994–1995** oli Valioliigan kolmas kausi. Mestaruuden voitti Blackburn Rovers. Edellisen mestaruutensa Blackburn oli voittanut vuonna 1914. Seuraavaksi kaudeksi Valioliigan joukkuemäärää supistettiin kahteenkymmeneen, jolloin sarjasta putosi neljä joukkuetta.

## Sarjataulukko

	

## Lähteet
*
*
Riitta Auvinen

**Riitta Marjatta Auvinen** (o.s. Koskivirta, 21. tammikuuta 1940 Enonkoski – 13. huhtikuuta 2019 Savonlinna) oli suomalainen sosiaalipoliitikko ja Väestöliiton pääsihteeri 1981–1986. Hän oli koulutukseltaan valtiotieteen tohtori.

Auvinen kirjoitti ylioppilaaksi 1959 ja väitteli valtiotieteen tohtoriksi Helsingin yliopistossa 1977. Työuransa hän aloitti TVK:n tutkimussihteerinä 1964–1966 ja jatkoi Väestöntutkimuslaitoksen tutkijana 1966–1969, Eläketurvakeskuksen tutkijana 1969–1970, Helsingin yliopiston assistenttina ja virkaa toimittavana apulaisprofessorina 1970–1981, Väestöliiton pääsihteerinä 1981–1986, Väestöntutkimuslaitoksen tutkimusjohtajana 1986–1993 ja saman laitoksen vanhempana tutkijana 1994–1997.

## Teoksia
**Tämän päivän sosiaalipolitiikka*, 1971
**Sosiaalipalvelu*, (toim.) 1973
**Nainen miehen yhteiskunnassa*, 1977
**Naisena ja tiedenaisena*, 1979
**Hyvinvoinnin jako*, (H. Heiskasen kanssa) 1979
**Vanhenemisen voimavarat*, (muiden kanssa) 1982
**Hoitotyön perusteet*, (muiden kanssa) 1986
**Lapsiperhe Suomessa*, 1995

## Lähteet

## Aiheesta muualla
* Riitta Auvisen muistokirjoitus Helsingin Sanomissa
Russkiy Razmer

**Russkiy Razmer** () on venäläinen tanssipopyhtye, joka aloitti toimintansa 1993. Yhtye oli kotoisin Pietarista.  Suurin hitti on "Ангел дня". Yhtyeen musiikkityyli on ruotsalaisyhtyeen E-Type -n musiikkityylin kaltainen.

## Diskografia

* Ю-А-Ю (*Yu-A-Yu*, 1994)
* Ля-Ля-Фа (*Lya-Lya-Fa*, 1995)
* Мяу (*Myau*, 1996)
* Давай! Давай! (*Davay! Davay!*, 1996)
* Танцуем? (*Tantsuyem?*, 1998)
* 650 (1999)
* 650-2 (1999)
* БумZ-БумZ (*BumZ-BumZ*, 2000)
* Next (2000)
* Лучшее (*Luchsheye*, 2001)
* Выход - OUT (*Vyhod - OUT*, 2001)
* Меня колбасит (*Menya kolbasit*, 2002)
* Восходящие воздушные потоки (*Voskhodyashchiye vozdushnye potoki*, 2003)
* The Best (2004)
* Цyzамен (*Tsuzamen*, 2004)
* !Слушай (*!Slushai*, 2010)
Lempeä ja miljonäärejä

**Lempeä ja miljonäärejä** () on vuonna 1930 ensi-iltaan tullut Frank Tuttlen ohjaama yhdysvaltalainen romanttinen musikaalikomediaelokuva, jonka pääosissa ovat Clara Bow ja Stanley Smith. *Lempeä ja miljonäärejä* kertoo nuoresta tarjoilijattaresta, joka ihastuu rautatiepohatan poikaan. Pohatan poika kutsuu hänet viettämään aikaa hänen ja perheensä kanssa Palm Springsiin, missä tyttö huomaa olevansa rikkaiden ihmisten keskellä. Paramount Pictures toimi elokuvan tuotantoyhtiönä ja jakelijana.

*Lempeä ja miljonäärejä* perustuu Keene Thompsonin tarinaan, jonka pohjalta William M. Conselman, Grover Jones ja Herman J. Mankiewicz laativat käsikirjoituksen. *Lempeä ja miljonäärejä* -elokuvan kuvaukset alkoivat 9. toukokuuta 1930 ja päättyivät 29. toukokuuta. *Lempeä ja miljonäärejä* sai ensi-iltansa Yhdysvaltain New Yorkissa 5. heinäkuuta vuonna 1930. Suomessa elokuva tuli ensi-iltaan 23. helmikuuta vuonna 1931. *Lempeä ja miljonäärejä* on julkaistu DVD:lle.

## Näyttelijät

## Musiikkinumerot
* "Rarin’ To Go"
* "Believe It or Not, I’ve Found My Man"
* "Don’t Be a Meanie!"
* "Love Among the Millionaires"
* "That’s Worth While Waiting For"

## Lähteet

## Aiheesta muualla
* 
* 
*
Englannin Valioliigan kausi 1995–1996

**Englannin Valioliigan kausi 1995–1996** oli Valioliigan neljäs kausi. Mestaruuden voitti Manchester United. Sarjakakkonen
Newcastle kuului tässä vaiheessa Englannin suuriin. Joukkueet olivat lähellä joutua uusintaotteluun. Otteluun ehdittiin jo tulostaa ottelulippuja. 

## Sarjataulukko

## Lähteet
*
*
Eleven Madison Park

**Eleven Madison Park** on Danny Meyerin omistama ranskalainen ravintola New Yorkin Manhattanilla. Se avattiin vuonna 1998. Ravintolan pääkokkina on toiminut vuodesta 2006 lähtien Daniel Humm, jota muun muassa *[[The New York Times]]* on pitänyt ravintolan menestyksen tärkeimpänä tekijänä yhdessä ravintolan toimitusjohtaja Will Guidaran ja viinivastaava John Raganin kanssa.

Eleven Madison Parkilla on täydet kolme Michelin-tähteä.

## Lähteet

## Aiheesta muualla

* Kotisivut
Moskovan pörssi

**Moskovan pörssi** (, ) on Moskovassa sijaitseva Venäjän arvopaperikaupan keskus. Yritysmuodoltaan Moskovan pörssi on osakeyhtiö (OAO). Käytännössä se on konserniyhtiö, joka toimii monen muun yhtiön emoyhtiönä tai vähemmistöomistajana.

Moskovan pörssi, Moskovskaja Birža perustettiin liittämällä Venäjän kaksi aiempaa arvopaperipörssiä (MICEX eli Moscow Interbank Currency Exchange ja RTS eli Russian Trading System) yhteen ensin juridisesti vuonna 2011. 

Tämän jälkeen kahden aiemman moskovalaispörssin toimintoja on yhtenäistetty. Esimerkiksi kahden pörssin aiemmat yleisindeksit, ruplina määritelty MICEX Index ja dollareina määritelty RTS Index on yhdistetty yhtenäiseksi 50 osakkeen yleisindeksiksi (MICEX-RTS Index).  Kevättalvella 2013 Moskovan pörssi listautui itse pörssiyhtiöksi Moskovan pörssiin ja keräsi tällä 500 miljoonan dollarin rahoituksen osakkeenomistajilleen ja toimintansa kehittämiseen. Sittemmin Moskovan pörssin omat osakkeet on liitetty mukaan Moskovan pörssin pääindeksiin (MICEX-RTS).

Moskovan pörssi tähtää vuoteen 2015 mennessä Venäjän ja IVY-alueen johtavaksi finanssikaupan keskukseksi niin arvopapereiden liikkeellelaskussa kuin kaupankäynnissäkin. Vuosina 2010–2012 vain 20 prosenttia venäläisyritysten listautumisista tapahtui Venäjällä.

Alkuvuonna 2014 Moskovan pörssi oli sinne listattujen yritysten osakkeiden markkina-arvoltaan noin maailman 20. suurin arvopaperipörssi.

Kun Venäjä hyökkäsi Ukrainaan helmikuussa 2022, Moskovan pörssi oli auki seuraavana päivänä 25. helmikuuta, mutta suljettiin sen jälkeen ja avattiin vasta kuukautta myöhemmin 24. maaliskuuta 2022. Tällöin pörssissä käytiin kauppaa vain neljän tunnin ajan ja vain 33 yhtiön osakkeilla. Ulkomaisille osakkeenomistajille on määrätty myyntikielto ja valtio tekee osakkeiden tukiostoja. Rajoituksilla ja tukiostoilla on tarkoitus pehmentää osakemarkkinoiden pudotusta, jota odotetaan, kun ulkomaiset sijoittajat saavat jälleen myydä osakkeita.

## Markkinapaikat
Moskovan pörssiin kuuluvat seuraavat markkinapaikat: 
# Arvopaperimarkkinat (Securities market): osakkeet, velkakirjat, rahasto-osuudet. Nämä markkinat jaetaan kolmeen osaan: Main Market, Standard ja Classica)
# Johdannaismarkkinat (Derivatives Market): futuurit ja optiot. Nämä markkinat jakaantuvat FORTS- ja MICEX-johdannaismarkkinoihin.
# Valuuttamarkkinat (FX Market)
# ”Repomarkkinat” (Money Market)
# Raaka-ainepörssi (Commodity Market)

## Yleisindeksi MICEX-RTS Index

MICEX-RTS indeksi on Moskovan pörssin vaihtoa kuvaava yleisindeksi, johon kuuluu Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuun 2014 painoineen.

## Lähteet
Mikael Balt

**Mikael Balt**, myös **Michel Sigfredsson Balt** (k. 1676 Oulu) oli mahdollisesti ranskalainen sisutus- ja koristetaiteilija, joka toimi myöhemmin Suomessa. Hän suunnitteli kirkkojen sisustuksia, ja oletettavasti hänen töitään ovat sittemmin palanut Turun tuomiokirkon saarnastuoli sekä Oulun ja Raahen kirkkojen saarnastuolit.

Baltin syntyperä on kuitenkin epävarma, vaikka perimätiedon mukaan hän olisi ollut ranskalainen. Hän tuli Ruotsista Suomeen noin vuonna 1650 ja avioitui Catharina Casparintytär Forbuksen (1640–1691) kanssa vuonna 1658. Hänen tuotannostaan on säilynyt vain Raahen kirkon sisustus, joka on Raahen museossa. Turun tuomiokirkkoon tehdyn saarnastuolin mallin mukaan valmistettiin saarnastuoleja useisiin Etelä-Suomen kirkkoihin.

## Lähteet
Antonio Candreva

**Antonio Candreva** (s. 28. helmikuuta 1987 Rooma) on italialainen uransa päättänyt jalkapalloilija. Hän oli pelipaikaltaan oikea laitahyökkääjä tai keskikenttäpelaaja.

Candreva pelasi Italian maajoukkueessa 54 ottelua vuosina 2009–2018 ja kuului Italian kokoonpanoon kesäolympialaisissa 2008, Maanosaliittojen cupissa 2013, MM-kilpailuissa 2014 sekä EM-kilpailuissa 2016. 

## Seurajoukkueura
Candreva on Ternana Calcion kasvatti, jonka edustusjoukkueeseen hän nousi vuonna 2004. Kesäkuussa 2007 hän siirtyi Udinese Calcioon, jossa hän pääsi pelaamaan 27. tammikuuta 2008 ensimmäistä kertaa maan pääsarjassa.

Vuodet 2008–2011 hän vietti pääosin lainalla eri joukkueissa, muun muassa Livornossa, Juventuksessa, Parmassa ja Cesenassa.

Tammikuussa 2012 Candreva siirtyi jälleen lainalle, tällä kertaa Lazioon. Hän pelasi kevätkauden aikana yhteensä 15 sarjaottelua ja teki niissä kolme maalia.

18. heinäkuuta 2012 Candrevan lainasopimus Lazioon uusittiin vuodeksi eteenpäin kaudelle 2012–2013, sisältäen ostopykälän.
Kesäkuussa 2013 Lazio käytti osto-optionsa tehden Candrevalle neljän vuoden sopimuksen.

Elokuussa 2016 Candreva siirtyi Interiin, jossa hän pelasi neljä kautta. Kaudella 2020–2021 hän pelasi lainasopimuksella Sampdoriassa, jonka omistukseen hän siirtyi kesällä 2021. Kaudella 2021–2022 hän pelasi Sampdoriassa 36 Serie A:n ottelua, joissa hän teki seitsemän maalia ja antoi 12 maalisyöttöä. Italian cupissa hän pelasi kolme ottelua ja antoi yhden maalisyötön. Kaudella 2022–2023 Candreva ehti pelata Sampdoriassa yhden Italian cupin ottelun.

Candreva siirtyi elokuussa 2022 Sampdoriasta saman sarjan Salernitanaan yksivuotisella lainasopimuksella. Lainakaudellaan Salernitanassa hän pelasi 35 Serie A:n ottelua, joissa hän teki seitsemän maalia ja antoi viisi maalisyöttöä. Kesällä 2023 Candreva siirtyi Salernitanaan pysyvästi. Salernitanan putoamiseen päättyneellä Serie A -kaudella 2023–2024 Candreva pelasi 34 ottelua, joissa hän teki kuusi maalia ja antoi kuusi maalisyöttöä. Italian cupissa hän pelasi kaudella 2023–2024 yhden ottelun vanhaa seuraansa Ternanaa vastaan 13. elokuuta 2023 ja teki ottelussa Salernitanan 1–0-voittomaalin. Candrevan sopimus Salernitanan kanssa päättyi kesään 2024, eikä sitä jatkettu.

Maaliskuussa 2025 Candreva ilmoitti lopettavansa ammattilaisuransa.

## Maajoukkueura
Candreva teki ensiesiintymisensä Italian maajoukkueessa 14. marraskuuta 2009 ystävyysottelussa Alankomaita vastaan. Candreva pelasi yhteensä 54 maaottelua ja teki niissä seitsemän maalia.

## Lähteet

## Aiheesta muualla
* Antonio Candrevan esittely Soccerway-sivustolla
Juha-Pekka Väisänen

**Juha-Pekka Väisänen** (s. 16. syyskuuta 1966 Pieksämäki) on suomalainen käsitetaiteilija ja toimittaja sekä entinen poliitikko. Hän oli Suomen Kommunistisen Puolueen (SKP) puheenjohtaja vuosina 2013–2022.

## Ura
Väisänen valmistui Kuvataideakatemiasta kuvataiteen maisteriksi vuonna 1989. Hän käyttää itsestään ammattinimikettä käsitetaiteilija tai käsite- ja performanssitaiteilija. Väisänen oli PAND – Taiteilijat rauhan puolesta -järjestön puheenjohtaja (?–2013). Väisänen on työskennellyt myös muun muassa kuvataideopettajana, postinlajittelijana, puhelinmyyjänä, siivoojana, talonmiehenä, tarjoilijana, tehdastyöläisenä ja toimittajana.

Väisänen valittiin SKP:n johtoon kesäkuussa 2013, kun puoluetta vuodesta 1990 johtanut Yrjö Hakanen jäi pois tehtävästä. Aiemmin Väisänen työskenteli SKP:n pääsihteerinä vuosina 2010–2013. Väisänen on Helsingin kulttuuri- ja kirjastolautakunnan jäsen (2013–). Puolueen uudeksi johtajaksi tuli kesäkuussa 2022 Liisa Taskinen.

Väisänen on ollut SKP:n ehdokkaana Helsingissä eduskuntavaaleissa 2007 (61 ääntä) ja 2011 (42) sekä kunnallisvaaleissa 2008 (36) ja 2012 (45). Hän oli ehdokkaana myös europarlamenttivaaleissa 2009 (217) ja 2014 (503). Eduskuntavaaleissa 1999 Väisänen oli Vasemmistoliiton ehdokas (135). Hän oli Vasemmistoliiton jäsen ennen SKP:hen liittymistään.

## Lähteet

## Aiheesta muualla
* Juha-Pekka Väisäsen blogi
Brutto

**Brutto** tai **bruttoarvo** tarkoittaa kokonaismäärää, josta ei ole tehty mitään vähennyksiä. Bruton vastakohta on netto. Brutto-käsitettä käytetään varsinkin talouteen liittyvissä termeissä.

## Katso myös
* Bruttokansantulo
* Bruttokansantuote
* Bruttohinta
* Bruttomeno
* Bruttopaino
* Bruttopalkka
* Bruttoperiaate
* Bruttotulo
* Bruttotulos
* Bruttoveroaste

## Lähteet
* Taloustiedon taloussanasto, Taloustieto r.y. 1987,
Bautakivi

**Bautakivi** () on muinaisten Pohjolan asukkaiden hautakivi. Kivi on veistetty karkeasti, eikä siinä ole kirjoitusta. Niitä pystytettiin myöhäiseltä pronssikaudelta myöhäiselle rautakaudelle. Tanskalle kuuluvassa Bornholmin saaressa on luetteloitu yli 1&nbsp;000 bautakiveä.

Sanaa on käytetty myös kuvaannollisesti merkityksessä muistokivi.

## Katso myös
*Riimukivi
*Kalevanpojan viikatteentikku
*Raision hautakivet

## Lähteet

## Aiheesta muualla
* Hyppeis, Furunabb kaivaus/ latomus 1986
Vnešekonombank

**Vnešekonombank** (VEB) ( tai kirjaimellisesti ) on Venäjän valtion omistama rahoituslaitos. Sitä kutsutaan joskus nimellä **Venäjän kehityspankki**, vaikka rooli kehityspankkina on vain yksi Venäjän valtion sille antamista tehtävistä rahoituslaitoksena. Tämän ohella pankki toimii esimerkiksi valtion eläkerahastona.

Pankki on perustettu 1922, kun Olof Aschberg perusti Roskombankin, josta 1924 tuli Vneshtorgbank.
Pankin roolia muutettiin 2007, kun siitä tehtiin kehityspankki.

Sen virallinen nimi on vuodesta 2018 VEB.RF (ВЭБ.РФ).

Vnešekonombankin pääoma on suoraan peräisin Venäjän valtion budjetista.
Igor Šuvalov nimitettiin toukokuussa 2018 pääjohtajaksi.

## Lähteet

## Aiheesta muualla
*Pankin rahoittamien kehityshankkeiden kartta   (veb.prognoz.ru)
Netto

**Netto** tai **nettoarvo** tarkoittaa määrää, joka saadaan, kun bruttoarvosta vähennetään tietty summa tai summat. Neton vastakohta on brutto. Netto-käsitettä käytetään varsinkin talouteen liittyvissä termeissä.

## Katso myös
* Nettokansantuote
* Nettohinta
* Nettolaskutus
* Nettomeno
* Nettonykyarvo
* Nettopaino
* Nettopalkka
* Nettoperiaate
* Nettotulo
* Nettotulos
* Nettovarallisuus
* Nettoveroaste
* Nettoverotus
Nettokansantuote

**Nettokansantuote** (NKT) on kansantalouden mittari. Nettokansantuote saadaan, kun bruttokansantuotteesta vähennetään kiinteän pääoman kuluminen.

Nettokansantuote kuvaa bruttokansantuotetta paremmin talouden kehittymistä. Tämä johtuu siitä, että se ottaa huomioon tuotantovälineiden kulumisen. Kulumisen vuoksi on tehtävä korvausinvestointeja, jotka siis eivät sisälly nettokansantuotteeseen.

Henkeä kohti laskettua nettokansantuotetta käytetään usein, kun seurataan kansalaisten taloudellisen hyvinvoinnin kehittymistä.

Kulumista ei pystytä laskemaan täysin todenmukaisesti, vaan se määritellään arvionvaraisesti poistojen perusteella. Poistot eivät välttämättä vastaa tuotantovälineiden todellista kulumista, vaan ne joudutaan hyväksymään yritysten ilmoitusten suuruisina. Käytännössä poistojen suuruus ja kohdistuminen eri vuosille voivat riippua verosäädöksistä.

## Lähteet
Kylie’s Remixes Volume 2

**Kylie's Remixes Volume 2** on australialaisen laulajan Kylie Minoguen remixalbumi, joka julkaistiin Japanissa heinäkuussa 1992 ja Australiassa 5. toukokuuta 1993.

## Kappalelista

## Listasijoitukset

## Aiheesta muualla
*Kylie Minoguen virallinen sivusto
Venäjän keskuspankki

**Venäjän keskuspankki** ( (’Venäjän federaation keskuspankki’) tai ) on Venäjän federaation rahapolitiikasta eli esimerkiksi Venäjän ruplan arvon vakaudesta vastaava valtion laitos. 

## Historia
Pankki perustettiin 13. heinäkuuta 1990 Neuvostoliiton valtionpankin Venäjän tasavallan pankki pohjalta. Pankin nimi oli aluksi *Venäjän sosialistisen federatiivisen neuvostotasavallan keskuspankki* (*Venäjän SFNT:n keskuspankki*). Neuvostoliiton hajottua ja Itsenäisten valtioiden yhteisön (IVY) perustamisen jälkeen marraskuussa 1991, Venäjän SFNT:n korkein neuvosto julisti, että Venäjän SFNT:n keskuspankki on ainoa pankki, joka vastaa maan valuutan eli ruplan vaihtokurssista, liikkeellelaskusta ja vakaudesta. 20. joulukuuta 1991 Neuvostoliiton valtionpankki lakkautettiin ja sen varannot, vastuut sekä omaisuus siirrettiin Venäjän SFNT:n keskuspankille. Tämä nimettiin *Venäjän federaation keskuspankiksi* muutamia kuukausia myöhemmin.

Pankin toimintaa ohjaa osaltaan Kansallinen pankkineuvosto, jossa ovat edustettuina valtioneuvosto, keskuspankin pääjohtaja, duuma, presidentinhallinto sekä muutama muu Venäjän valtion keskeisintä talouteen liittyvää tahoa.

Venäjän keskuspankin pääjohtajaksi tuli Elvira Nabiullina kesäkuussa 2013. Presidentti Vladimir Putin nimitti hänet tehtävään maaliskuussa 2013.

Vuonna 2022 Venäjän hyökättyä Ukrainaan vuonna 2022 ja päätettyjen talouspakotteiden yhteydessä Venäjän keskuspankin valuuttavarannot arvioitiin noin 640 miljardiksi dollariksi. G7-maat, Australia ja Euroopan unioni päättivät jäädyttää kaikki niille talletetut ulkomaan valuutoissa olevat varat. Helmikuussa 2024 ne edustivat 260 miljardia dollaria, josta 210 miljardia dollaria oli EU:ssa. EU päätti samana päivänä jäädyttää myös näihin talletuksiin liittyvät voitot.

## Luettelo kuvernööreistä

## Katso myös
* Ukrainan kansallispankki
* Mir (maksujärjestelmä)

## Lähteet

## Aiheesta muualla

*Venäjän keskuspankki luopumassa ruplan kurssin ohjauksesta vuonna 2015 (arvopaperi.fi)
Opabinia

***Opabinia regalis*** oli esihistoriallinen selkärangaton eläin, joka tunnetaan Burgess Shalen keskikambrikautisista fossiilikerrostumista. Se on kuollut sukupuuttoon noin 500 miljoonaa vuotta sitten. 

Ulkonäöltään Opabinia muistutti jonkin verran äyriäisiä, mutta sen sukulaisuutta mihinkään tunnettuun eliöryhmään ei ole varmistettu. *Opabinialla* oli taipuisa pitkä kärsä jonka päässä oli piikkimäiset lisäkkeet. Se eli lähellä merenpohjaa ja ehkä käytti kärsäänsä saalistaakseen pehmeässä pohjassa eläviä eläimiä. Sen ruumis koostui viidestätoista jaokkeesta, joiden sivuilla oli alaviistoon osoittavat lamellimaiset lisäkkeet, joita eläin lienee käyttänyt uimiseen ja hengittämiseen. Opabinialla oli viisi silmää, ja se kasvoi hiiren kokoiseksi.

## Lähteet
Los Angeles Convention Center

**Los Angeles Convention Center** (**LACC**) on Los Angelesin keskustan lounaisosassa sijaitseva kongressikeskus. LACC:ssä järjestetään vuosittaisia tapahtumia, joihin kuuluu esimerkiksi Greater Los Angeles Auto Show ja Anime Expo. Rakennus on tunnettu kaikista parhaiten videopelifanien keskuudessa Electronic Entertainment Expo (*E3*)-messuista. LACC:n uusimpia tapahtumia ovat Primetime Emmy-gaala, Governor's Ball, Microsoft WPC ja Abilities Expo.

## Historia
Arkkitehti Charles Luckmanin suunnittelema kongressikeskus avattiin vuonna 1971 ja sitä on laajennettu vuosina 1993 ja 1997. Se rakennettiin alun perin suorakulmaiseksi rakennukseksi Pico Boulevardin ja 11th Streetin (nykyään Chick Hearn Ct.) väliin Figueroa Streetille. Keskuksen koillisosa purettiin vuonna 1997, jotta saatiin tilaa Staples Centerille. Kongressikeskuksen vihreästä lasista sekä valkoisia teräsrakenteista koostuvat teräsrakenteet suunnitteli arkkitehti James Ingo Freed.

Kongressikeskuksen edessä sijaitseva alue tunnetaan Gilbert Lindsay Plazana, joka nimettiin viimeisimmän kunnanvaltuuston mukaan, joka edusti Los Angelesin keskustan aluetta monia vuosia. 10 jalkaa (3 metriä) korkea, "The Emperor of the Great 9th Districtiä" kunnioittava monumentti paljastettiin vuonna 1995. Samoin Figueroa Streetin ja kongressikesuksen välinen asema on nimetty kunnanvaltuusto Lindsayn mukaan.

1. maaliskuuta 1983 tornado aiheutti vahinkoja katolle sekä ylemmän tason paneeleille. Rakennus korjattiin ja kongressikeskuksen uudet tekstausmerkit asennettiin 3 miljoonan dollarin kokonaiskustannuksilla.

Vuodesta 2005 lähtien kongressikeskus on järjestänyt MusiCares Person of the Year-kunnianosoituksen kaksi yötä ennen Grammy-palkintogaalaa. Se isännöi myös Grammy palkintogaalan pre-televisiointia (ennen Staples Centerin tärkeintä televisiointia) aina vuoteen 2013 asti, jolloin pre-televisiointi siirtyi Nokia Theatreen.

## Lähteet

## Aiheesta muualla
Lahden Seudun Kuntatekniikka

**Lahden Seudun Kuntatekniikka Oy** (**LSKT**) on kuntaomisteinen osakeyhtiö. Omistajia ovat Lahden ja Orimattilan kaupunki sekä Asikkalan, Hollolan ja Nastolan kunnat. Osakeyhtiön toiminta alkoi 1. tammikuuta 2009, aiemmin yritys toimi samojen kuntien omistamana liikelaitoksena. Kyseinen toimintamalli oli tällöin kuntatekniikan alalla täysin uusi. 

LSKT tuottaa asiakkailleen kuntateknisiä palveluita, kuten viher- kadunhoito ja maanrakennuspalveluja sekä niihin liittyviä suunnittelu- ja rakennuttamispalveluita. Yritys osallistuu kehityshankkeisiin yhdessä yhteistyökumppaneiden kanssa. 

LSKT huolehti myös Lahden kaupungin vastuulla olevista maanvastaanottopaikoista sekä hoitaa ajoneuvojen siirtämisestä ja romuajoneuvojen hävittämisestä annetun lain mukaiset kunnille kuuluvat tehtävät.
Heidi Lindén

**Heidi Lindén** (s. 1984) on suomalainen tuottaja, kehitys- ja rahoitusstrategi sekä kirjailija. Hän on kansainvälisesti toimivan ACM Partners -yrityksen perustaja.

## Ura
Lindén aloitti uransa talenttien hallinnassa ja mainonnassa, ja perusti ensimmäisen yrityksensä 25-vuotiaana. Hän on ollut perustajana ja osakkaana toimistoissa kuten Avenue A Agency ja työskennellyt mainos- ja viestintätoimistoissa, kuten Miltton, Hasan & Partners, Also Starring ja Lucy Loves Stories. Hän on toiminut myös strategisena konsulttina kaupallisille kanaville, kuten MTV3.

Lindén on esiintynyt näyttelijänä useissa suomalaisissa tuotannoissa ja saanut kansainvälistä huomiota tuottajana. Hän on asunut ja työskennellyt Los Angelesissa, New Yorkissa ja Helsingissä.

## ACM Partners
Vuonna 2011 Lindén perusti ACM Partnersin, kansainvälisen kehitys- ja strategia-alan yrityksen, jolla on toimistot Helsingissä, Tukholmassa ja New Yorkissa. Yritys on toteuttanut projekteja yli 40 maassa, tuottanut televisiosarjoja, elokuvia ja mainoskampanjoita. Keskimääräinen budjetti tuotannoilla on noin 6 miljoonaa euroa per elokuva ja 1 miljoona euroa per televisiojakso.

Lindén on ollut mukana yli 250 myydyssä konseptissa, konsultoinut yli 500 luovan alan ammattilaista ja johtajaa sekä pitänyt yli 150 masterclassia Euroopassa ja Yhdysvalloissa.

## Koulutus
Lindénillä on taiteen maisterin tutkinto Tampereen yliopistosta ja toinen maisterin tutkinto Aalto-yliopistosta elokuva- ja televisiotuotannosta. Hänen kandidaatintyönsä *Pelkoa ja inhoa naisena Suomen elokuva-alalla* käsitteli salassapitosopimuksia ja epäasiallista kohtelua suomalaisella elokuva-alalla. Työ pidettiin aluksi julkaisemattomana, mutta se julkaistiin myöhemmin Otavan kustantamana #MeToo-liikkeen vaikutuksesta Suomessa. Aalto-yliopisto pyysi julkisesti anteeksi työn alkuperäistä sensurointia.

Lindén opiskeli myös sketsikomiikkaa Groundlings-teatterissa Los Angelesissa.

## Julkaisut ja yhteiskunnallinen vaikuttaminen
Lindén sai laajaa julkisuutta Suomessa #MeToo-liikkeen aikana, kun hänen opinnäytetyönsä toi esiin seksuaalista häirintää elokuva- ja luovilla aloilla. Hänen kirjansa *#Metoo-vallankumous – miten hiljaisuus rikottiin* (2018) kokosi yli 1 500 ammattilaisen todistukset ja sai mediassa lempinimen ”Lindénin lista”.

## Palkinnot
Vuonna 2018 Lindén sai Naisasialiitto Unionin tasa-arvopalkinnon *[[Vuoden Lyyti]]* tunnustuksena työstään tasa-arvon ja avoimuuden edistämiseksi elokuva- ja luovilla aloilla.

## Teos
* 

## Lähteet

## Aiheesta muualla

* Virallinen kotisivu
* ACM Partnersin kotisivu
* 
*
Li Yanfeng

**Li Yanfeng** (s. 15. toukokuuta 1979) on kiinalainen kiekonheittäjä. Hän oli ensimmäinen kiinalainen, joka voitti kiekonheiton maailmanmestaruuden.

Yanfengin henkilökohtainen paras heitto on 67,98 metriä, jonka hän heitti kesäkuussa 2011 Schönebeckissä. 

Yanfeng saavutti olympiahopeaa vuoden 2012 kesäolympialaisissa. Hän oli kilpailussa alun perin kolmas, mutta hänen edellään ollut Darja Pištšalnikova hylättiin.

## Lähteet
Hiihdon Suomen-mestaruuskilpailut 1929

**Hiihdon Suomen-mestaruuskilpailut** pidettiin vuonna **1929** Jyväskylässä.

## Tulokset
### Miehet, 10 kilometriä



Kilpailut käytiin Jyväskylässä 9.2.1929. Kisaan lähti 42 hiihtäjää, joista 4 keskeytti. Kilpailulatu todettiin yli kilometrin liian pitkäksi. Kilpailussa Martti Lappalainen oli selvä ykkönen voitettuaan seuraavaksi tulleen lähes kahdella minuutilla. Viipurin Urheilijoiden Sutisen toista sijaa pidettiin yllätyksenä kisassa. 



### Miehet, 50 kilometriä



Kilpailut käytiin Jyväskylässä 10.2.1929. Kisaan lähti 28 asteen pakkassäässä 19 hiihtäjää, joista 9 keskeytti. Kilpailussa Adiel Paananen ja Martti Lappalainen kävivät kovinta kisaa kilpailun johtopaikasta. Paananen johti kisaa 40 kilometrin kohdalla reilulla minuutilla Lappalaista, jolla pian sen jälkeen tuli suksirikko. Lappalaisen loppusijoitus oli 8. yli 20 minuuttia Paanaselle hävinneenä.



### Miehet, joukkue



Kilpailu perustui Jyväskylässä 9.2. hiihdetyn 10 kilometrin kisan yhteistuloksiin - kolmen hiihtäjän yhteisaika. Kisassa mukana näin 5 seuraa. Mestaruuden voittaneessa Iisalmen Visan joukkueessa oli mukana nouseva mestarihiihtäjä 19-vuotias Olli Remes, jonka sijoitus 10 kilometrin kisassa oli 9.



### Naiset, 5 kilometriä







### Mäkihyppy




Kilpailu käytiin Kouvolassa 3.2.1929. Osanottajia oli kaikkiaan 27, joista 15 kykeni pysymään molemmat hypyt pystyssä. Erkki Järvinen hyppäsi ensimmäisellä kierroksella pisimmälle 29,5 metriin, mutta kaatui toisen hyppynsä. Yrjö Kivivirta hyppäsi ensimmäisellä 28,5 metriä, mutta kaatui myös toisen.



### Yhdistetty




Kilpailu käytiin Kouvolassa 2. - 3.2. Osallistujia oli kaikkiaan 10, joista kaksi keskeytti hiihto-osuudella. Hiihto-osuudella Toivo Nykänen oli kaksi minuuttia nopeampi eli lähti mäkiosuudelle selvässä johdossa pahimpiin kilpailijoihin nähden. Samaan aikaan oli Puolan Zakopanessa alkamassa suuret kansainväliset kisat, joihin suomalaisista yhdistetyn miehistä osallistuivat Esko Järvinen ja Paavo Nuotio. Tulosluettelossa nähtiin nouseva tähti eli 5. sijoittunut 19-vuotias lahtelainen Lauri Valonen, jonka parhaat vuodet oli 1930-luvulla.



## Lähteet
*
* Kouvolan Sanomat 5.2.1929: No 15 sivu 1: "Suomen mestaruudet mäenlaskussa ja yhdistetyssä - suoritettiin sunnuntaina Kouvolassa".
* Helsingin Sanomat 10.2.1929: No 40 sivu 9: "Hiihdon mestaruus - Martti Lappalainen voitti 10 km".
* Helsingin Sanomat 11.2.1929: No 41 sivu 3: "Adiel Paananen 50 km:n hiihtomestari".
Hiihdon Suomen-mestaruuskilpailut 1930

**Hiihdon Suomen-mestaruuskilpailut** pidettiin vuonna **1930** 8.–9. helmikuuta Kuopiossa.

## Tulokset
### Miehet, 10 kilometriä







### Miehet, 50 kilometriä







### Miehet, joukkue



Kilpailu perustui Kuopiossa 8.2. hiihdetyn 10 kilometrin kisan yhteistuloksiin – kolmen hiihtäjän yhteisaika. Kisassa mukana näin 5 seuraa. Neljänneksi sijoittui Saarijärven Pullistus ja viidenneksi Vieremän Koitto.



### Naiset, 5 kilometriä







### Mäkihyppy




Kilpailu käytiin Kuopion Puijolla 9. helmikuuta 1930. Katselijoita oli yli 2&nbsp;000. Voiton vei pisimmillä hypyillään kotimäessään kuopiolainen Eelis Uosikkinen. Lahden Hiihtoseuran Paavo Nuotio teki ensimmäisellä hypyllään mäkiennätyksen 43,5 metriä, mutta hän kaatui toisen hyppynsä sijoittuen lopulta kahdeksanneksi. Toinen lahtelainen Lauri Valonen teki kauniin 39 metrin hypyn ensimmäisellä kierroksella, mutta myös hän kaatui sijoittuen 11:nneksi. Edellisen vuoden mestari viipurilainen Karjalan Urheilijoiden Sulo Usa hyppäsi 41,5 metriä, mutta kaatui toisen hyppynsä sijoittuen yhdeksänneksi. 



### Yhdistetty



Yhdistetyn SM-kisat pidettiin Kuopion Puijolla 8.–9. helmikuuta 1930. Osanottajia oli 14 miestä. 17&nbsp;km:n hiihto-osuuden ykkönen oli Lahden Toivo Nykänen, joka voitti Kuopion Eelis Uosikkisen 11 sekunnilla. Uosikkisesta jäi Kuopion E.Kuvaja vain kuusi sekuntia ja Lahden Hugo Ilvonen 21 sekuntia. Seuraavat jäivätkin näistä yli kaksi minuuttia. Mäessä Uosikkinen hyppäsi varmat 38,5 metrin hypyt ottaen Suomen mestaruuden näin myös yhdistetyssä mäenlaskun lisäksi. Lahden Esko Järvinen hyppäsi tasaisesti 36 metrin hypyt nousten SM-hopealle. Toinen lahtelainen Lauri Valonen hyppäsi mäessä 33,5 ja 34 metriä nousten SM-pronssille. Hiihdon ykkönen Toivo Nykänen kaatui toisen hyppynsä, mikä pudotti hänet neljänneksi. Samoin kävi myös Hugo Ilvoselle eli kaatuminen toisessa hypyssä ja loppusijoitus viides.



## Lähteet
*
Hiihdon Suomen-mestaruuskilpailut 1931

**Hiihdon Suomen-mestaruuskilpailut** pidettiin vuonna **1931** Jyväskylässä.

## Tulokset
### Miehet, 10 kilometriä



Kilpailu hiihdettiin Jyväskylässä 14.2. Kisan voitti kolmannen kerran peräkkäin Martti Lappalainen. Yllätysnimenä pidettiin kisassa Vehkalahden Valmari Toikkaa. 



### Miehet, 50 kilometriä



Matkaan lähti kaikkiaan 26 miestä. Puolimatkassa kisaa johti Veli Saarinen ajalla 1.38,51. Martti Lappalainen oli toisena ajalla 1.40,20. Seuraavina Liikkanen 1.41,24, Paananen 1.42,25, Kontula 1.44,30, Tauno Lappalainen 1.45,25, Väänänen 1.45,27 ja Autio 1.46,22. 



### Miehet, joukkue



Kilpailu perustui Jyväskylässä 14.2. hiihdetyn 10 kilometrin kisan yhteistuloksiin - kolmen hiihtäjän yhteisaika. 



### Naiset, 5 kilometriä







### Mäkihyppy




Kilpailu käytiin Jyväskylässä 15.2.



### Yhdistetty




Kilpailu käytiin Jyväskylässä 14.-15.2.



## Lähteet
*

## Viitteet
Menneisyyden varjo

**Menneisyyden varjo** on Ville Salmisen ohjaama elokuva vuodelta 1946. Salminen laati käsikirjoituksen toimittaja Esko Miettisen alkuperäisaiheesta.

Elokuva on jännitystarina, jossa vuorineuvos Bergrothin tyttäret Lena ja Sirkka tutustuvat tehtaalla työskentelevään insinööriin ja naistenmieheen Rainer Leimuun. Lena tuntee vetoa mieheen, mutta tämän entiset naisystävät ja mustasukkaisuus tulevat heidän onnensa tielle kohtalokkain seurauksin. Menneisyys vainoaa Leimua.

## Tuotanto ja esitykset
Esko Miettinen oli vapaa toimittaja, joka muutti vuonna 1947 Hollywoodiin ja kirjoitti sieltä käsin juttuja *[[Kinolehti|Kinolehteen]]*. 

*Menneisyyden varjo* jäi Valio-Filmin ainoaksi pitkäksi näytelmäelokuvaksi. Elokuva on esitetty televisiossa vain kerran aiemmin, syksyllä 1961. Yle TV1 esitti sen perjantaina 14. kesäkuuta 2013.

## Näyttelijät

## Vastaanotto
Uutena yrittäjänä tuotantoyhtiöiden joukossa Valio-Filmi saa kritiikeissä kannustusta – vaikka Raoul af Hällströmin sanoin oli opittu "suhtautumaan hieman epäluuloisesti yritteliäisiin vasta-alkajiin kotimaisen filmi-tuotannon alalla" – sillä Salmisen "elokuva on teknillisesti parhainta nykyaikaista meikäläistä tasoa". Käsikirjoituksen heikkouden vastapainona kiitosta saavat ohjauksen ansiot ja kaikinpuolinen huolellisuus. Painokasta kiitosta saa Harry Bergströmin musiikki, josta esimerkiksi Sulho Ranta toteaa, että "musiikki täytti hyvin tehtävänsä". Myös Tauno Palon ja Ritva Arvelon roolisuorituksia kiiteltiin lehdistössä.

Tauno Palo palkittiin roolisuorituksestaan vuonna 1946 parhaan miespääosan Jussi-palkinnolla.

## Lähteet

## Aiheesta muualla
*
Hiihdon Suomen-mestaruuskilpailut 1932

**Hiihdon Suomen-mestaruuskilpailut** pidettiin vuonna **1932** Virolahdella. Lake Placidin olympiakisoissa  kilpailleet viisi suomalaishiihtäjää eivät olleet mukana SM-hiihdoissa.

## Tulokset
### Miehet, 10 kilometriä



Joukkuekilpailun voitti Kainuun Hiihtoseura.



### Miehet, 50 kilometriä



Miesten 50&nbsp;km hiihdettiin Virolahden Virojoella 14. helmikuuta 1932.  Aamulla pakkasta oli kisapaikalla noin 10 astetta. Katselijoita oli lähes 3&nbsp;000. Matkalle lähti 42 hiihtäjää, ja maaliin hiihti kaikkiaan 31 miestä. Kisa hiihdettiin kahtena 25&nbsp;km:n lenkkinä. Puolivälissä kisaa johti Mäntän Heikki Norojärvi puolella minuutilla ennen Lahden Lanua ja Lanusta puoli minuuttia Joensuun Partanen. Riivari ja Autio olivat Partasesta jäljessä kaksi minuuttia. Matkan toisella puoliskolla Norojärvi väsyi; oli pysähtynyt matkalla jopa pari kertaa juomaan jostain kaivosta vettä. Enson Toivo Kontula melkein tavoitti Norojärven heidän eronsa ollessa maalissa 37 sekuntia.


### Miehet, joukkue



Kilpailu perustui Virolahdella 13.2. hiihdetyn 10 kilometrin kisan yhteistuloksiin - kolmen hiihtäjän yhteisaika. 


### Naiset, 5 kilometriä



Naisten 5&nbsp;km hiihdettiin Virolahdella 13. helmikuuta 1932. Osanotajia kisassa oli kahdeksan. Järjestäbän seuran Virolahden Sampon Impi Tasa ja Vilma Harju ottivat kaksoisvoiton.


### Mäkihyppy



Kilpailu käytiin Virolahdella 14. helmikuuta 1932. Kilkpailuun osallistui 31 miestä. Mestaruuden tavottelijoista Kuopion Väinö Tiihonen kosketti kädellään rinnettä, joten menetti näin mahdollisuutensa. Lahden Lauri Valonen istui ensimmäisen hyppynsä menettäen myös mahdollisuudet mestaruuskisassa. Lahden Paavo Nuotio hyppäsi tasaisen hyvin molemmat hyppynsä voittaen Suomen mestaruuden ja seurakaverinsa Erkki Järvisen ja Toivo Nykäsen. 



### Yhdistetty



Yhdistetyn SM-kisat pidettiin Virolahdella 13.-14. helmikuuta 1933. Hiihto-osuudella erottui neljä yhdistetyn hiihtäjää eli Ounasvaaran Aarne Valkama, Lahden Nykänen ja Valonen sekä Puijon Uosikkinen. Mäkeen tultaessa suosikkina yhdistetyn voittajaksi oli Nykänen, mutta hän kaatui toisen hyppynsä. Näin hänen  loppusijoituksensa oli viides. Kisaa hiihto-osuuden jälkeen johtanut Valkama kaatui molemmat hyppynsä, joten hän putosi kärkisijoilta. Valonen onnistui mäessä voittaen varovasti hypännyttä Uosikkista riittävästi ottaakseen Suomen mestaruuden. Kuopion Tiihonen nousi hyppyjensä ansiosta lopputuloksissa kuudenneksi.



## Lähteet
*

### Viitteet
Satchel Paige

**Leroy Robert "Satchel" Paige** (7. heinäkuuta 1906 – 8. kesäkuuta 1982) oli yhdysvaltalainen baseballpelaaja. Ammattilaisuransa hän aloitti 1926. Hänet valittiin vuonna 1971 Baseball Hall of Fameen. Hän pelasi St. Louis Brownsissa 47-vuotiaaksi. 

Nuoruuden näpistelyjen vuoksi Paige joutui moneksi vuodeksi koulukotiin, jossa hän sai oppia pelitaidoissa. Päästyään vapauteen hän aloitti saman tien peliuransa puoliammattilaisjoukkueessa Mobile Tigersissa, jossa hänen veljensä jo pelasi.

## Lähteet

## Aiheesta muualla
* The Official Satchel Paige Home Page
Baseball Hall of Fame

**National Baseball Hall of Fame and Museum** on yhdysvaltalainen baseballin museo ja kunniagalleria, joka sijaitsee New Yorkin osavaltiossa Cooperstownissa.

Baseball Hall of Fame on yksityisesti ylläpidetty museo. Se on Yhdysvaltojen baseballhistorian tutkimuksen keskus, ja siellä on runsaasti aiheeseen liittyvää näyttelyesineistöä. Pelin parissa toimineita henkilöitä muistetaan siellä. Sen tunnuslause on: "*Preserving History, Honoring Excellence, Connecting Generations."*

Paikannimellä "Cooperstown" viitataan usein juuri tähän museoon ja kunniagalleriaan.

## Katso myös
*Luettelo Baseball Hall of Fameen kuuluvista henkilöistä

## Lähteet

## Aiheesta muualla
Lego City Undercover: The Chase Begins

**Lego City Undercover: The Chase Begins** ON TT Fusionin kehittämä ja Nintendon julkaisema avoimeen pelimaailmaan sijoittuva toimintaseikkailupeli. Peli julkaistiin Nintendo 3DS:lle huhtikuussa 2013. Peli on jatko-osa *[[Lego City Undercover]]ille*. Pelin tapahtumat sijoittuvat aikaan ennen edellistä peliä. Tässäkin pelissä pelaaja ohjaa Lego-minihahmoa, joka on agentti Lego Cityssä.